Michael Dorn

Michael Dorn (født 9. desember 1952 i Luling i Caldwell County i Texas) er en amerikansk skuespiller, kjent for ha spilt Worf i flere Star Trek-serier og filmer.

Liv og virke

Tidlig liv og familie 
Michael ble født i Luling i Texas, men vokste opp i Pasadena i California. Han studerte radio- og TV-produksjon på Pasadena City College. Han prøvde seg på en karriere som musiker med flere grupper og dro til San Francisco og tilbake til Los Angeles.

Skuespillerkarriere

Star Trek 
Dorns mest berømte rolle er som Worf i TV-seriene Star Trek: The Next Generation og Star Trek: Deep Space Nine. I flere intervju har han sagt at han var interessert i rollen fordi han alltid spilte snille personer på TV og han ville rive seg løs fra den stereotypen.

Dorn sa at han fikk rollen ved å møte opp på intervju med flere andre personer. Han verken smilte, pratet eller satt. Han stod i et hjørne i stiv gi akt-posisjon, som en stereotypisk klingonsk kriger. Da han ble ropt opp, marsjerte han frem, skulte og håndhilste på intervjueren. Deretter snudde han seg rundt uten å si ett ord, marsjerte ut og smelte igjen døren. Regissøren sa: «He's the perfect Klingon. I want him!»

Dorn har vært med i flere Star Trek-episoder og filmer enn noen andre som den samme karakteren.

Dorns stemme har også blitt dypere med årene. Det er veldig merkbart hvis man sammenligner stemmen hans med episoder fra de første sesongene av The Next Generation og episoder fra Deep Space Nine og filmene.

Star Trek-episoder Dorn regisserte 
 In the Cards
 Inquisition
 When It Rains...
 Two Days and Two Nights

Andre opptredener 
Dorn har også spilt Jon Blund i julefilmen Julenissen og en pilot i Ali. Han er stemmene til blant annet I. M. Weasel i tegnefilmserien I Am Weasel, R.E.G.I.S. Mark V og Number 14 i Megas XLR, Coldstone & Taurus i Gargoyles, Kalibak og John Henry Irons/Steel i Superman: The Animated Series og Fright Knight i Danny Phantom. Dorn har også spilt i flere videospill, slik som  Emperor: Battle for Dune, et videospill som er løst basert på Frank Herberts Dune-bøker. Han har også spilt Dr. John i videospillet Gabriel Knight: Sins of the Fathers. Han har vært talsmann for Neutrogena T-Gel Shampoo og han har vært med i en bilreklame. Dorn har også vært med i Family Guy, som Worf med andre skuespillere fra The Next Generation.

Privatliv 
Dorn liker å fly og er medlem i Aircraft Owners and Pilots Association (AOPA) og Air Force Heritage Foundation. Han fikk ikke lov til å gjøre dette mens han spilte i The Next Generation, men fikk visstnok lov til etter at han begynte i Deep Space Nine. Dorn har flydd med Blue Angels og Thunderbirds. Han eier flere fly, inkludert en gammel Air Force Lockheed T-33 Shooting Star og en F-86 Sabre. T-33 blir ofte referert til som «hans romskip».

Utvalgt filmografi

Film og fjernsyn 
 1976 – Rocky, film
 1979–1982 – CHiPs, TV-serie 27 episoder
 1986–1987 – Days of Our Lives, TV-serie ukjent antall episoder
 1987 – Falcon Crest, TV-serie 1 episode
 1991 – Star Trek VI: The Undiscovered Country, film
 1987–1994 – Star Trek: The Next Generation, TV-serie 176 episoder
 1994 – Star Trek: Generations, film
 1996 – Star Trek: First Contact, film
 1998 – Star Trek: Insurrection, film
 1995–1999 – Star Trek: Deep Space Nine, TV-serie 102 episode2
 2001 – Den syvende himmel, TV-serie 1 episode
 2001 – Ali, film
 2002 – Star Trek: Nemesis, film
 2005 – Family Guy, tegneserie for fjernsyn
 2003–2005 – Duck Dodgers, TV-serie 19 episoder

Videospill 
 1995 – Star Trek: The Next Generation – A Final Unity
 1996 – Star Trek: Klingon
 1997 – Star Trek: Generations
 1998 – Fallout 2: A Post-Nuclear Role-Playing Game
 1999 – Star Trek: Armada
 2000 – Forgotten Realms: Baldur's Gate II – Shadows of Amn
 2000 – Star Trek: Klingon Academy
 2000 – Star Trek: Invasion
 2000 – Star Trek: Deep Space Nine – The Fallen
 2001 – Star Trek: Away Team
 2002 – Emperor: Battle for Dune
 2004 – World of Warcraft

Referanser

Eksterne lenker 
 

Skuespillere fra USA
Regissører fra USA
Personer fra Caldwell County i Texas
Personer fra Pasadena
Skuespillere i Star Trek: Deep Space Nine
Skuespillere i Star Trek: The Next Generation